CELEX: 62021CN0815
Language: fi
Date: 2021-12-21 00:00:00
Title: Asia C-815/21 P: Valitus, jonka Amazon.com, Inc., Amazon Services LLC, Amazon EU Sàrl ja Amazon Europe Core Sàrl ovat tehneet 21.12.2021 unionin yleisen tuomioistuimen (ensimmäinen jaosto) asiassa T-19/21, Amazon.com ym. v. komissio, 14.10.2021 antamasta määräyksestä

21.2.2022   
            
            
               FI
            
            
               Euroopan unionin virallinen lehti
            
            
               C 84/31
            
         
      Valitus, jonka Amazon.com, Inc., Amazon Services LLC, Amazon EU Sàrl ja Amazon Europe Core Sàrl ovat tehneet 21.12.2021 unionin yleisen tuomioistuimen (ensimmäinen jaosto) asiassa T-19/21, Amazon.com ym. v. komissio, 14.10.2021 antamasta määräyksestä
      (Asia C-815/21 P)
      (2022/C 84/42)
      Oikeudenkäyntikieli: englanti
      
         Asianosaiset
      
      
         Valittajat: Amazon.com, Inc., Amazon Services LLC, Amazon EU Sàrl ja Amazon Europe Core Sàrl (edustajat: A. Komninos, dikigoros, ja G. Tantulli, abogado)
      
         Muu osapuoli: Euroopan komissio
      
         Vaatimukset
      
      Valittajat vaativat, että unionin tuomioistuin
      
                  —
               
               
                  kumoaa valituksenalaisen määräyksen
               
            
                  —
               
               
                  hylkää oikeudenkäyntiväitteen kokonaisuudessaan
               
            
                  —
               
               
                  palauttaa asian unionin yleiseen tuomioistuimeen, jotta tämä voi tutkia kanteen asiasisällön.
               
            
         Oikeudelliset perusteet ja pääasialliset perustelut
      
      Valittajat väittävät, että valituksenalaisella määräyksellä rikottiin SEUT 263 artiklaa, kun siinä todettiin, ettei kanteessa riitautetulla toimenpiteellä ollut oikeudellisia vaikutuksia. Tämä rikkominen on seurausta asetuksen N:o 1/2003 (1) 11 artiklan 6 kohdan virheellisestä tulkinnasta; kyseisellä säännöksellä annetaan yrityksille oikeussuoja rinnakkaisilta kilpailuoikeudellisilta menettelyiltä komission ja kansallisten kilpailuviranomaisten välillä. Valituksenalaisessa määräyksessä ei otettu huomioon sitä, että riidanalaisella toimenpiteellä vietiin Amazonilta tämä suoja.
      
         (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s. 1).